Kuningatar Maudin maa

pienoiskuva|219x219px|Kuningatar Maudin maan rajat.
Kuningatar Maudin maa () on Antarktiksen osa, joka rajoittuu Stancomb-Willsin (20°W) ja Shinnanin jäätiköihin (44°38'E). Alue käsittää noin 2 500 000 km² enimmäkseen ikijään peittämää Etelämannerta. Norja on vaatinut aluetta hallintaansa ja sääti 27. helmikuuta 1930 asiaa koskevan lain, jolla myös Pietari I:n saari ja Bouvet'n saari julistettiin Norjalle kuuluviksi. Aluevaatimus on kuitenkin kansainvälisesti tunnustettu vain Bouvet'n saaren osalta, sillä Kuningatar Maudin maa ja Pietari I:n saari kuuluvat sopimuksen piiriin.

Nimen Kuningatar Maudin maa antoi tutkimusmatkailija Roald Amundsen vuonna 1911 Norjan kuningatar Maudin kunniaksi. Alun perin Kuningatar Maudin maaksi nimetty alue käsitti alueen, joka sijaitsi pituuspiirien 37°E—50°E välisellä alueella. Alueen löysi kapteeni Hjalmar Riiser-Larsen vuonna 1930.

Norjalla on tutkimusasema Troll Kuningatar Maudin maalla. Sen avasi norjalainen Etelämanner-retkikunta vuosien 1989–1990 aikana, ja sitä käytettiin tuolloin vain kesäisin vuoteen 2005 asti jolloin Norjan kuningatar Sonja avasi sen ympärivuotiseen käyttöön. Myös Suomella ja Ruotsilla on omat tutkimusasemat Kuningatar Maudin maalla. Suomen aseman nimi on Aboa ja Ruotsin aseman Wasa. Ne muodostavat yhdessä Nordenskiöld Base Camp -tukikohdan.

 Ympäri vuoden tai kesäisin toimivat tutkimusasemat 
Koska Etelämanner sijaitsee eteläisellä pallonpuoliskolla, on siellä lämpimintä silloin, kun pohjoisella pallonpuoliskolla on kylmintä, sydäntalvella. Kesäpäivänseisaus on Kuningatar Maudin maalla 21.–22. joulukuuta, eli samaan aikaan, kun pohjoisella pallonpuoliskolla on talvipäivänseisaus. Monet tutkimusasemat on avattu vuoden vaihteen jälkeen tammikuussa. 

Saksa tutki Kuningatar Maudin maata ennen toista maailmansotaa. Venäjän keisarikunnan etelämannerretkeä myöhemmän kontra-amiraalin, Mihail Petrovitš Lazarevin, mukaan nimetyn Lazarevin meren kohdalla Etelämannerta lensi ilmakuvaustarkoituksessa saksalainen Richard Heinrich Schirmacher 3. helmikuuta 1939 yli sulan alueen ja sen keskellä olevan järven toisella kahdesta saksalaisen etelämannerretkikunnan Dornier Do J II – 10-t-Wal -lentoveneellä. Etelämannerretken tarkoitus oli tukea Saksan valtakunnan aluvaatimuksia tutkittuun osaan Etelämannerta, ja tutkimusta tuki valtakunnanmarsalkka Herman Göring. Ajatuksena oli tutkia aluetta, jotta Saksan valtakunta olisi voinut esittää aluevaatimuksen 10° läntisen ja 15°itäisen pituuspiirin väliselle sektorille Norjan kuningaskunnan pyrkiessä saamaan haltuunsa tätä suurempi alue 20° läntisen ja 45° itäisen pituuspiirin väliltä. Kahdella lentokoneella, Lufthansan postilentoveneillä D-AGAT Boreas ja D-ALOX Passat retkikunta kuvasi 350 000 km²:n laajuisen alueen 20. tammikuuta ja 5. helmikuuta 1939 välisenä aikana. Näin löytyi Schirmacherin keidas, Die Schirmacher-Oase, sekä Das Wohlthat-Massiv, valtiosihteeri Helmuth C. H. Wohlthatin, joka oli tukenut retkikunnan perustamista, mukaan. Wohlthat-massiivi käsittää useita vuoria, kuten Humboldtin vuoret, Petermannin vuoririvin, Otto von Gruberin vuoret ja Orvinin vuoret (Orvinfjella). 

 Asemanimi  LOCODE laji  maa  vuosi  hallinnointi  sijainti  koordinaatit  aika  °C Aboa - Nordenskiöldbasen  AQ  ABA kesätutkimusasema    1988  Ilmatieteen laitos        Forskningstationen Svea    -  kesätutkimusasema    1988-01-16  polarforskningssekretariatet  Scharffenbergbotnen      Forskningstationen Wasa - Nordenskiöldbasen  AQ WSA  kesätutkimusasema    1989-01-17  polarforskningssekretariatet  Vestfjella      Tutkimusasema Kohnen  AQ KHN  kesätutkimusasema    2001  Alfred-Wegener-Institut        Neumayer III AQ NEU        Alfred-Wegener-Institut  Ekströmin lauttajäätikkö      Novolazarevskaja  AQ NOV      1961-01-18  Venäjän arktinen ja antarktinen tutkimuslaitos  Schirmacherin keidas      Princess Elisabeth Antarctica -  kesätutkimusasema      The International Polar Foundation        SANAE IV AQ SNA  kesätutkimusasema    1997  The South African National Antarctic Expedition   Vesleskarvet      Tor AQ TOR  kesätutkimusasema    1991  Norsk Polarinstitutt         Troll AQ TRL  kesätutkimusasema    1989  Norsk Polarinstitutt  Jutulsessen     

 Lähteet 

 Aiheesta muualla 

*